title: Rozhodnutie Dozorného orgánu EZVO č. 154/07/COL z  3. mája 2007 , ktorým sa šesťdesiaty tretíkrát menia a dopĺňajú procesnoprávne a hmotnoprávne pravidlá v oblasti štátnej pomoci

text:
               19.3.2009

               SK

               Úradný vestník Európskej únie

               L 73/23

      ROZHODNUTIE DOZORNÉHO ORGÁNU EZVO
   č. 154/07/COL
   z 3. mája 2007,
   ktorým sa šesťdesiaty tretíkrát menia a dopĺňajú procesnoprávne a hmotnoprávne pravidlá v oblasti štátnej pomoci
   DOZORNÝ ORGÁN EZVO (1),
   SO ZRETEĽOM na Dohodu o Európskom hospodárskom priestore (2), najmä na jej články 61 až 63 a protokol 26,
   SO ZRETEĽOM na Dohodu medzi štátmi EZVO o zriadení dozorného orgánu a Súdneho dvora (3), najmä na jej článok 24 a článok 5 ods. 2 písm. b),
   KEĎŽE podľa článku 24 Dohody o dozore a súde uvedie dozorný orgán do platnosti ustanovenia Dohody o EHP týkajúce sa štátnej pomoci,
   KEĎŽE podľa článku 5 ods. 2 písm. b) Dohody o dozore a súde vydáva dozorný orgán oznámenia alebo usmernenia o otázkach, ktorými sa zaoberá Dohoda o EHP, pokiaľ to táto dohoda alebo Dohoda o dozore a súde výslovne ustanovuje alebo pokiaľ to dozorný orgán považuje za nevyhnutné,
   PRIPOMÍNAJÚC procesnoprávne a hmotnoprávne pravidlá v oblasti štátnej pomoci prijaté 19. januára 1994 Dozorným orgánom EZVO (4),
   KEĎŽE kapitola 9 usmernení o štátnej pomoci, Uverejňovanie rozhodnutí, sa stala obsolentnou vzhľadom na zmenu a doplnenie k protokolu 3 k Dohode o dozore a súde (5),
   KEĎŽE vzhľadom na prijatie rozhodnutia dozorného orgánu č. 195/04/COL (6) sa stávajú nasledujúce procesnoprávne usmernenia o štátnej pomoci obsolentnými, pokiaľ ide o posúdenie existujúcej štátnej pomoci a plánov na poskytnutie novej pomoci:

               —

               kapitola 11 usmernení o štátnej pomoci, Kritériá na použitie zrýchleného schvaľovacieho konania,

               —

               kapitola 13 usmernení o štátnej pomoci, Pravidlá pre prípady kumulácie pomoci na rôzne účely,

               —

               príloha I k usmerneniam o štátnej pomoci, Kontrolný zoznam pre informácie, ktoré sa predkladajú v rámci notifikácie štátnej pomoci Dozornému orgánu EZVO (7),

               —

               príloha II k usmerneniam o štátnej pomoci, Notifikácia na použitie zrýchleného schvaľovacieho konania,

               —

               príloha III k usmerneniam o štátnej pomoci, Vzor podrobnej ročnej správy,

               —

               príloha IV k usmerneniam o štátnej pomoci, Vzor zjednodušenej ročnej správy,

               —

               príloha XIII k usmerneniam o štátnej pomoci, Štandardný notifikačný formulár podľa multisektorového rámca regionálnej pomoci pre veľké investičné projekty (8),

               —

               príloha XIV k usmerneniam o štátnej pomoci, Notifikačný formulár pre individuálne granty pomoci na reštrukturalizáciu,

               —

               príloha XV k usmerneniam o štátnej pomoci, Notifikačný formulár pre pomoc na záchranu,

               —

               príloha XVI k usmerneniam o štátnej pomoci, Dodatočné informácie spravidla poskytované pri notifikácii štátnej pomoci na účely súvisiace so životným prostredím podľa článku 1 ods. 3 protokolu 3 k Dohode o dozore a súde,

         KEĎŽE vzhľadom na prijatie nových usmernení o regionálnej pomoci prostredníctvom rozhodnutia dozorného orgánu č. 85/06/COL (9) sa stávajú nasledujúce kapitoly usmernení o štátnej pomoci neplatnými, pokiaľ ide o posúdenie nových plánov na poskytnutie štátnej pomoci:

               —

               kapitola 25 usmernení o štátnej pomoci, Národná regionálna pomoc,

               —

               kapitola 25A usmernení o štátnej pomoci, Preskúmanie usmernení o národnej regionálnej pomoci na obdobie po 1. januári 2007,

               —

               kapitola 26A usmernení o štátnej pomoci, Multisektorový rámec regionálnej pomoci pre veľké investičné projekty, začlenený teraz do nových usmernení o regionálnej pomoci,

               —

               príloha X k usmerneniam o štátnej pomoci, Ekvivalent čistého grantu investičnej pomoci,

               —

               príloha XI k usmerneniam o štátnej pomoci, Pomoc určená na kompenzáciu dodatočných nákladov na dopravu v regiónoch oprávnených na uplatňovanie výnimky podľa článku 61 ods. 3 písm. c) na základe kritéria hustoty obyvateľstva,

               —

               príloha XII k usmerneniam o štátnej pomoci, Metóda určovania stropov na obyvateľstvo v rámci výnimky v článku 61 ods. 3 písm. c),

         KEĎŽE nasledujúce hmotnoprávne ustanovenia o štátnej pomoci treba zmeniť (10):

               —

               kapitola 10A, Štátna pomoc a rizikový kapitál, sa nahradila kapitolou 10B, Štátna pomoc na podporu investícií rizikového kapitálu do malých a stredných podnikov, na základe prijatia rozhodnutia dozorného orgánu č. 313/06/COL (11),

               —

               kapitola 24 usmernení o štátnej pomoci, Pomoc oceliarskemu priemyslu mimo ESUO, sa stala neplatnou na základe prijatia rozhodnutia dozorného orgánu č. 263/02/COL (12) zavedením kapitoly 26A, Multisektorový rámec regionálnej pomoci pre veľké investičné projekty,

               —

               kapitola 29 usmernení o štátnej pomoci, Všeobecné schémy investičnej pomoci (13), bola relevantná len v kontexte prijatia Dohody o EHP,

               —

               príloha V k usmerneniam o štátnej pomoci, Schváliteľná škála pomoci pre MSP podľa veľkosti a umiestnenia podniku, už nie je aktuálna a uplatniteľná,

         KEĎŽE je žiaduce, aby sa v rámci procesu prehodnocovania usmernení o štátnej pomoci začlenilo oznámenie Komisie európskych spoločenstiev o určení pravidiel uplatniteľných pre posúdenie nezákonnej štátnej pomoci (14), aj keď dozorný orgán už v mnohých prípadoch naň odkazoval,
   KEĎŽE toto oznámenie má význam aj pre Európsky hospodársky priestor,
   KEĎŽE sa v rámci celého Európskeho hospodárskeho priestoru má zabezpečiť jednotné uplatňovanie pravidiel štátnej pomoci EHP,
   KEĎŽE podľa bodu II v položke „VŠEOBECNÉ“ na konci prílohy XV k Dohode o EHP má dozorný orgán po konzultácii s Komisiou prijať akty, ktoré zodpovedajú aktom prijatým Európskou komisiou,
   PO konzultácii s Európskou komisiou,
   PRIPOMÍNAJÚC, že dozorný orgán prekonzultoval túto vec so štátmi EZVO – Islandom, Lichtenštajnskom a Nórskom 29. marca 2007,
   PRIJAL TOTO ROZHODNUTIE:
   Článok 1
   Usmernenia o štátnej pomoci sa menia a dopĺňajú vypustením kapitol 9, 10A, 11, 13, 24, 25, 25A, 26A a 29, ako aj príloh I (okrem oddielu III Sťažnosti) až V a X až XVI.
   Oddiel III prílohy I sa začlení na záver kapitoly Sťažnosti – formulár na podávanie sťažností týkajúcich sa údajnej nezákonnej štátnej pomoci, príloha VIII sa začlení na záver kapitoly Pomoc námornej doprave a príloha IX na záver kapitoly Poistenie krátkodobých vývozných úverov.
   Príloha I k tomuto rozhodnutiu uvádza všetky vypustené kapitoly a prílohy.
   Článok 2
   Usmernenia o štátnej pomoci sa ďalej menia a dopĺňajú vložením novej kapitoly Pravidlá uplatniteľné pre posúdenie nezákonnej štátnej pomoci. Nová kapitola sa nachádza v prílohe II k tomuto rozhodnutiu.
   Článok 3
   Kapitoly usmernení o štátnej pomoci nebudú očíslované. Nová štruktúra usmernení je na informačné účely uvedená v prílohe III k tomuto rozhodnutiu.
   Text usmernení o štátnej pomoci bude náležite aktualizovaný. V prípade krížových odkazov na ešte stále existujúce kapitoly sa odkaz nebude robiť na číslo kapitoly, ale na názov usmernení. Pokiaľ ide o krížové odkazy na zrušené kapitoly, číslo pôvodnej kapitoly sa zachová (15).
   Článok 4
   Štáty EZVO budú informované listom vrátane kópie tohto rozhodnutia a príloh.
   Článok 5
   Európska komisia bude informovaná v súlade s písmenom d) protokolu 27 k Dohode o EHP prostredníctvom kópie tohto rozhodnutia vrátane príloh.
   Článok 6
   Toto rozhodnutie vrátane príloh I až III sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
   Článok 7
   Iba anglický text je autentický.

      V Bruseli 3. mája 2007

            Za Dozorný orgán EZVO

         Bjørn T. GRYDELAND

            predseda

         Kurt JAEGER

            člen kolégia

      (1)  Ďalej len „dozorný orgán“.

      (2)  Ďalej len „Dohoda o EHP“.

      (3)  Ďalej len „Dohoda o dozore a súde“.

      (4)  Usmernenia o uplatňovaní a výklade článkov 61 a 62 Dohody o EHP a článku 1 protokolu 3 k Dohode o dozore a súde, prijaté a vydané Dozorným orgánom EZVO 19. januára 1994, uverejnené v Ú. v. ES L 231, 3.9.1994, s. 1, a v dodatku EHP k Ú. v. ES, 3.9.1994, č. 32. Usmernenia boli naposledy zmenené a doplnené rozhodnutím č. 14/07/COL zo 7. februára 2007 (zatiaľ neuverejnené). Ďalej len „usmernenia o štátnej pomoci“. Usmernenia o štátnej pomoci sú dostupné na internetovej stránke dozorného orgánu.

      (5)  Dohoda medzi štátmi EZVO o zmene a doplnení k protokolu 3 podpísaná 10. decembra 2001 (dátum vstupu do platnosti: 28. august 2003).

      (6)  Rozhodnutie č. 195/04/COL zo 14. júla 2004 o vykonávacích ustanoveniach uvedených v článku 27 v časti II protokolu 3 k Dohode medzi štátmi EZVO o zriadení dozorného orgánu a Súdneho dvora, uverejnené v Ú. v. EÚ L 139, 25.5.2006, s. 37.

      (7)  Okrem oddielu III, ktorý obsahuje formulár na podanie sťažností.

      (8)  Nové notifikačné formuláre pre regionálnu pomoc boli prijaté rozhodnutím dozorného orgánu č. 387/06/COL z 13. decembra 2006, ktorým sa mení a dopĺňa rozhodnutie kolégia č. 195/04/COL o vykonávacích ustanoveniach uvedených v článku 27 v časti II protokolu 3 k Dohode medzi štátmi EZVO o zriadení dozorného orgánu a Súdneho dvora, pokiaľ ide o štandardné formuláre pre notifikáciu pomoci, zatiaľ neuverejneným v oddiele EHP Úradného vestníka Európskej únie a v dodatku EHP k Úradnému vestníku Európskej únie.

      (9)  Rozhodnutie Dozorného orgánu EZVO zo 6. apríla 2006, ktorým sa päťdesiaty šiestykrát menia a dopĺňajú procesnoprávne a hmotnoprávne pravidlá v oblasti štátnej pomoci zavedením novej kapitoly 25.B: Národná regionálna pomoc na roky 2007 až 2013, zatiaľ neuverejnené. Dostupné na internetovej stránke dozorného orgánu.

      (10)  Tieto pravidlá sa nedajú viac uplatniť pre posúdenie nových plánov na poskytnutie štátnej pomoci.

      (11)  Rozhodnutie Dozorného orgánu EZVO č. 313/06/COL, ktorým sa päťdesiaty deviatykrát menia a dopĺňajú procesnoprávne a hmotnoprávne pravidlá v oblasti štátnej pomoci zavedením novej kapitoly 10.B: Štátna pomoc na podporu investícií rizikového kapitálu do malých a stredných podnikov, zatiaľ neuverejnené. Dostupné na internetovej stránke dozorného orgánu.

      (12)  Rozhodnutie Dozorného orgánu EZVO č. 263/02/COL z 18. decembra 2002, ktorým sa po tridsiaty šiestykrát menia a dopĺňajú procesnoprávne a hmotnoprávne pravidlá v oblasti štátnej pomoci zavedením novej kapitoly 26A: Multisektorový rámec regionálnej pomoci pre veľké investičné projekty ( Ú. v. EÚ L 139, 25.5.2006, s. 8).

      (13)  Táto kapitola je z roku 1994 a stanovuje, že všeobecné schémy investičnej pomoci sú nezlučiteľné s uplatňovaním Dohody o EHP. Hoci štáty EZVO mali v rámci ich všeobecnej povinnosti prijať všetky vhodné opatrenia na zosúladenie týchto schém s Dohodou o EHP, aby zabezpečili splnenie povinností vyplývajúcich z Dohody o EHP (článok 3), je možné, že niektoré štáty EZVO tieto schémy ešte stále používajú. Sú v nej teda stanovené pravidlá, ktoré vyžadujú notifikáciu individuálnych prípadov uplatňovania týchto schém. Čiastočne odkazuje na list Komisie členským štátom SG(79) D/10478 zo 14. septembra 1979, ktorý bol začlenený ako bod 32 do prílohy XV k Dohode o EHP.

      (14)  Ú. v. ES C 119, 22.5.2002, s. 22.

      (15)  Konsolidovaná verzia usmernení o štátnej pomoci sa nachádza na internetovej stránke dozorného orgánu: http://www.eftasurv.int/

      PRÍLOHA I
      ODDIEL A –   KAPITOLY, KTORÉ BOLI Z USMERNENÍ O ŠTÁTNEJ POMOCI VYPUSTENÉ

                  Názov

                  Číslo kapitoly

                  Uverejňovanie rozhodnutí

                  9

                  Štátna pomoc a rizikový kapitál

                  10A (1)

                  Kritériá pre použitie zrýchleného schvaľovacieho konania

                  11

                  Pravidlá uplatniteľné v prípadoch kumulácie pomoci na rôzne účely

                  13

                  Pomoc oceliarskemu priemyslu mimo ESUO

                  24

                  Národná regionálna pomoc

                  25 (1)

                  Preskúmanie usmernení o národnej regionálnej pomoci na obdobie po 1. januári 2007

                  25A (1)

                  Multisektorový rámec regionálnej pomoci pre veľké investičné projekty

                  26A (1)

                  Všeobecné schémy investičnej pomoci

                  29

            ODDIEL B –   PRÍLOHY, KTORÉ BOLI Z USMERNENÍ O ŠTÁTNEJ POMOCI VYPUSTENÉ
      Prílohy I (okrem oddielu III Sťažnosti) až V a X až XVI boli vypustené.
      Pôvodný oddiel III prílohy I usmernení o štátnej pomoci sa začlenil na záver kapitoly Sťažnosti – formulár na podávanie sťažností týkajúcich sa údajnej nezákonnej štátnej pomoci, príloha VIII sa začlenila na záver kapitoly Pomoc námornej doprave a príloha IX na záver kapitoly Poistenie krátkodobých vývozných úverov.

         (1)  Tieto kapitoly môžu byť naďalej relevantné pre posúdenie nezákonnej štátnej pomoci, a preto sú stále dostupné na internetovej stránke dozorného orgánu (zoznam zrušených kapitol).

      PRÍLOHA II
      NOVÁ KAPITOLA USMERNENÍ O ŠTÁTNEJ POMOCI
      PRAVIDLÁ UPLATNITEĽNÉ NA POSÚDENIE NEZÁKONNEJ ŠTÁTNEJ POMOCI
      Celý rad nástrojov schválených Dozorným orgánom EZVO (ďalej len „dozorný orgán“) v priebehu rokov obsahuje ustanovenie, že nezákonná štátna pomoc, t. j. pomoc poskytnutá v rozpore s článkom 1 ods. 3 v časti I protokolu 3 k Dohode o dozore a súde (1), sa posudzuje v súlade s textami platnými v čase, keď bola pomoc poskytnutá. To sa vzťahuje napríklad na kapitolu usmernení dozorného orgánu o štátnej pomoci týkajúcej sa štátnej pomoci na ochranu životného prostredia.
      Za účelom transparentnosti a právnej istoty dozorný orgán informuje štáty EZVO a tretie strany, že sa rozhodol naďalej používať rovnaké pravidlo v súvislosti so všetkými nástrojmi, v ktorých sa stanovuje, ako bude dozorný orgán uplatňovať svoje právomoci pri posudzovaní zlučiteľnosti štátnej pomoci s fungovaním Dohody o EHP. Preto dozorný orgán vždy posudzuje zlučiteľnosť nezákonnej štátnej pomoci s fungovaním Dohody o EHP v súlade s hmotnoprávnymi kritériami stanovenými v každom nástroji platnom v čase, keď bola pomoc poskytnutá.
      Tým nie sú dotknuté špecifickejšie pravidlá obsiahnuté v kapitole usmernení dozorného orgánu o štátnej pomoci týkajúcej sa štátnej pomoci na záchranu a reštrukturalizáciu podnikov v ťažkostiach.
      Tým nie je dotknutá interpretácia aktov v oblasti štátnej pomoci začlenených do Dohody o EHP.

         (1)  Dohoda medzi štátmi EZVO o zriadení dozorného orgánu a Súdneho dvora, ďalej len „Dohoda o dozore a súde“.

      PRÍLOHA III
      NOVÁ ŠTRUKTÚRA USMERNENÍ O ŠTÁTNEJ POMOCI

                  Názov

                  Pôvodná kapitola

                  Zmeny a doplnenia

                  Obsah

            Časť I:   Predslov

                  Úvod

                  1

                  Právny základ a všeobecné ustanovenia

                  2

            Časť II:   Procesné pravidlá

                  Pravidlá uplatniteľné na posúdenie nezákonnej štátnej pomoci

                  Spolupráca medzi národnými súdmi a Dozorným orgánom EZVO v oblasti štátnej pomoci

                  9A

                  Sťažnosti – formulár na podávanie sťažností týkajúcich sa údajnej nezákonnej štátnej pomoci

                  9B

                  Služobné tajomstvo v rozhodnutiach o štátnej pomoci

                  9C

            Časť III:   Pravidlá horizontálnej pomoci

                  Pomoc mikropodnikom, malým a stredným podnikom (MSP)

                  10

                  Národná regionálna pomoc na roky 2007 – 2013

                  25B

                  Štátna pomoc na podporu investícií rizikového kapitálu do malých a stredných podnikov

                  10B

                  Pomoc na výskum, vývoj a inováciu

                  14

                  Pomoc na ochranu životného prostredia

                  15

                  Pomoc na záchranu a reštrukturalizáciu podnikov v ťažkostiach

                  16

            Časť IV:   Pravidlá špecifické pre sektory

                  Metodika zameraná na analýzu štátnej pomoci v súvislosti s uviaznutými nákladmi

                  21

                  Pomoc na záchranu a reštrukturalizáciu a pomoc na ukončenie činnosti v oceliarskom sektore

                  22

                  Pomoc pre námornú dopravu

                  24A

                  Pomoc pre lodné staviteľstvo

                  24B

                  Uplatňovanie pravidiel štátnej pomoci vo verejnoprávnom vysielaní

                  24C

                  Pomoc pre sektor letectva

                  30

                  Financovanie letísk a štátna pomoc na začatie činnosti pre letecké spoločnosti s odletom z regionálnych letísk

                  30A

                  Pomoc pre lodné staviteľstvo poskytnutá ako rozvojová pomoc rozvojovej krajine

                  31

            Časť V:   Osobitné nástroje pomoci

                  Štátne záruky

                  17

                  Poistenie krátkodobých vývozných úverov

                  17A

                  Uplatňovanie pravidiel štátnej pomoci pri opatreniach týkajúcich sa priameho zdaňovania podnikov

                  17B

                  Prvky štátnej pomoci pri predaji pozemku a budov verejnými orgánmi

                  18B

            Časť VI:   Pravidlá štátneho vlastníctva podnikov, pomoc pre verejné podniky a na služby vo všeobecnom hospodárskom záujme

                  Štátna pomoc vo forme kompenzácie za služby vo verejnom záujme

                  18C

                  Podiely verejných orgánov

                  19

                  Uplatňovanie ustanovení o štátnej pomoci na verejné podniky vo výrobnom sektore

                  20

            Časť VII:   Iné

                  Prevod národných mien na euro

                  33

                  Referenčné, diskontné a úrokové sadzby, ktoré sa uplatňujú pri vymáhaní nezákonnej štátnej pomoci

                  34


title: 2004/685/ES: Rozhodnutie Komisie z 27. septembra 2004, ktorým sa mení a dopĺňa rozhodnutie 2004/432/ES o schvaľovaní plánov na monitorovanie rezíduí predkladaných tretími krajinami v súlade so smernicou Rady 96/23/ES (oznámené pod číslom K(2004) 3522) (Text s významom pre EHP)

text:
               9.10.2004

               SK

               Úradný vestník Európskej únie

               L 312/19

      ROZHODNUTIE KOMISIE

   z 27. septembra 2004,
   ktorým sa mení a dopĺňa rozhodnutie 2004/432/ES o schvaľovaní plánov na monitorovanie rezíduí predkladaných tretími krajinami v súlade so smernicou Rady 96/23/ES
   (oznámené pod číslom K(2004) 3522)
   (Text s významom pre EHP)
   (2004/685/ES)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na smernicu Rady 96/23/ES z 29. apríla 1996 o opatreniach na monitorovanie určitých látok a ich rezíduí v živých zvieratách a živočíšnych produktoch a o zrušení smerníc 85/358/EHS a 86/469/EHS a rozhodnutí 89/187/EHS a 91/664/EHS (1), a najmä na štvrtý pododstavec jej článku 29(1),
   keďže:

               (1)

               Podľa smernice 96/23/ES zaradenie a udržanie tretej krajiny v zoznamoch tretích krajín ustanovených v právnych predpisoch Spoločenstva, z ktorých majú členské štáty povolené dovážať zvieratá a primárne produkty živočíšneho pôvodu („produkty“), na ktoré sa vzťahuje uvedená smernica, je podmienené tým, že príslušné tretie krajiny predložia plán s garanciami, ktoré poskytujú pokiaľ ide o monitorovanie skupín rezíduí a látok stanovených v uvedenej smernici. Uvedená smernica tiež stanovuje niektoré požiadavky, ktoré sa týkajú lehôt na predloženie plánov.

               (2)

               Rozhodnutie Komisie 2004/432/ES (2) uvádza zoznam tretích krajín, ktoré predložili plán na monitorovanie rezíduí s garanciami, ktoré poskytujú tieto štáty v súlade s požiadavkami uvedenej smernice.

               (3)

               Niektoré tretie krajiny predložili Komisii plány monitorovania rezíduí vo zvieratách a produktoch, ktoré nie sú uvedené v rozhodnutí 2004/432/ES. Hodnotenie týchto plánov a dodatočné informácie požadované Komisiou poskytujú dostatočné garancie na monitorovanie rezíduí v príslušných zvieratách a produktoch v týchto krajinách. Je preto potrebné, aby tieto zvieratá a produkty boli zaradené do zoznamu týchto tretích krajín.

               (4)

               Preto je potrebné podľa toho zmeniť a doplniť rozhodnutie 2004/432/ES.

               (5)

               Opatrenia uvedené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat,

         PRIJALA TOTO ROZHODNUTIE:
   Článok 1
   Príloha rozhodnutia 2004/432/ES sa nahrádza textom v prílohe tohto rozhodnutia.
   Článok 2
   Toto rozhodnutie sa uplatňuje od 12. októbra 2004.
   Článok 3
   Toto rozhodnutie je adresované členským štátom.

      V Bruseli 27. septembra 2004

            Za Komisiu

         David BYRNE

            člen Komisie

      (1)  Ú. v. ES L 125, 23.5.1996, s. 10. Smernica naposledy zmenená a doplnená nariadením (ES) č. 882/2004 Európskeho parlamentu a Rady (Ú. v. EÚ L 165, 30.4.2004, s. 1).

      (2)  Ú. v. EÚ L 154, 30.4.2004, s. 44 (korigendum v Ú. v. EÚ L 189, 27.5.2004, s. 33).

      PRÍLOHA

            „PRÍLOHA

                        Kód ISO2

                        Krajina

                        Hoväd. dobyt.

                        Ovce/ kozy

                        Ošíp.

                        Kone

                        Hydina

                        Akva-kultúra

                        Mlieko

                        Vajíčka

                        Králiky

                        Divina

                        Chovaná divina

                        Med

                        AD

                        Andorra (1)

                        X

                        X

                        X

                        AE

                        Spojené arabské emiráty

                        X

                        AF

                        Afganistan

                        X (2)

                        AL

                        Albánsko

                        X

                        X

                        AN

                        Holandské Antily

                        X (3)

                        AR

                        Argentína

                        X

                        X

                        X (2)

                        X

                        X

                        X

                        X

                        X

                        X

                        X

                        X

                        X

                        AU

                        Austrália

                        X

                        X

                        X

                        X

                        X

                        X

                        X

                        X

                        X

                        X

                        X

                        X

                        BD

                        Bangladéš

                        X (2)

                        X

                        BG

                        Bulharsko

                        X

                        X

                        X

                        X (4)

                        X

                        X

                        X

                        X

                        X

                        X

                        X

                        BH

                        Bahrain

                        X (2)

                        BR

                        Brazília

                        X

                        X (2)

                        X

                        X

                        X

                        X

                        X

                        X

                        X

                        BW

                        Botswana

                        X

                        X

                        BY

                        Bielorusko

                        X (4)

                        BZ

                        Belize

                        X

                        X

                        CA

                        Kanada

                        X

                        X

                        X

                        X

                        X

                        X

                        X

                        X

                        X

                        X

                        X

                        CH

                        Švajčiarsko

                        X

                        X

                        X

                        X

                        X

                        X

                        X

                        X

                        X (3)

                        CL

                        Čile

                        X

                        X (5)

                        X

                        X (2)

                        X

                        X

                        X

                        X

                        CN

                        Čína

                        X (2)

                        X (2)

                        X

                        X

                        X

                        X

                        CO

                        Kolumbia

                        X

                        X

                        CR

                        Kostarika

                        X (2)

                        X (2)

                        X (2)

                        X

                        CS

                        Srbsko a Čierna Hora (6)

                        X

                        X

                        X

                        X (4)

                        X

                        CU

                        Kuba

                        X

                        X

                        EC

                        Ekvádor

                        X

                        EG

                        Egypt

                        X (2)

                        ER

                        Eritrea

                        X

                        FK

                        Falklandy

                        X

                        FO

                        Faerské ostrovy

                        X

                        GL

                        Grónsko

                        X

                        X (4)

                        X

                        X

                        GT

                        Guatemala

                        X

                        X

                        HK

                        Hongkong

                        X (3)

                        X (3)

                        HN

                        Honduras

                        X (2)

                        X

                        HR

                        Chorvátsko

                        X

                        X

                        X

                        X (4)

                        X

                        X

                        X

                        X

                        X

                        X

                        X

                        X

                        ID

                        Indonézia

                        X

                        IL

                        Izrael

                        X

                        X

                        X

                        X

                        X

                        X

                        IN

                        India

                        X (2)

                        X (2)

                        X

                        X

                        X

                        X

                        IR

                        Irán

                        X (2)

                        X

                        IS

                        Island

                        X

                        X

                        X

                        X

                        X

                        X

                        X (3)

                        JM

                        Jamajka

                        X

                        X

                        JP

                        Japonsko

                        X (2)

                        X

                        KE

                        Keňa

                        X

                        KR

                        Južná Kórea

                        X

                        KW

                        Kuvajt

                        X (2)

                        LB

                        Libanon

                        X (2)

                        LK

                        Srí Lanka

                        X

                        MA

                        Maroko

                        X (2)

                        X (4)

                        X

                        MD

                        Moldavsko

                        X

                        MG

                        Madagaskar

                        X

                        MK

                        Bývalá Juhoslovanská republika Macedónsko (7)

                        X

                        X

                        X (4)

                        X

                        MN

                        Mongolsko

                        X (2)

                        MX

                        Mexiko

                        X

                        X (2)

                        X

                        X

                        X

                        X

                        X

                        X

                        X

                        MY

                        Malajzia

                        X (8)

                        X

                        MZ

                        Mozambik

                        X

                        NA

                        Namíbia

                        X

                        X

                        X

                        X

                        X

                        NC

                        Nová Kaledónia

                        X

                        X

                        X

                        X

                        NI

                        Nikaragua

                        X (2)

                        X (2)

                        X

                        X

                        NO

                        Nórsko (9)

                        X

                        X

                        X

                        X

                        X

                        X

                        X

                        X

                        X

                        X

                        NZ

                        Nový Zéland

                        X

                        X

                        X

                        X

                        X

                        X

                        X

                        X

                        OM

                        Omán

                        X (2)

                        X (2)

                        X

                        PA

                        Panama

                        X

                        X (2)

                        X

                        PE

                        Peru

                        X (2)

                        X

                        X

                        PH

                        Filipíny

                        X

                        PK

                        Pakistan

                        X (2)

                        X (2)

                        PY

                        Paraguaj

                        X

                        X (2)

                        X

                        RO

                        Rumunsko

                        X

                        X

                        X

                        X

                        X

                        X

                        X

                        X

                        X

                        X

                        X

                        X

                        RU

                        Rusko

                        X

                        X

                        X

                        X (4)

                        X

                        X

                        X

                        X (10)

                        X

                        SC

                        Seychely

                        X

                        SG

                        Singapur

                        X (3)

                        X (3)

                        X (3)

                        X (3)

                        X (3)

                        SM

                        San Marino (11)

                        X

                        X

                        X

                        SR

                        Surinam

                        X

                        SV

                        Salvádor

                        X

                        SY

                        Sýria

                        X (2)

                        SZ

                        Svazijsko

                        X

                        TH

                        Thajsko

                        X

                        X

                        X

                        TM

                        Turkmenistan

                        X (2)

                        TN

                        Tunisko

                        X (2)

                        X (4)

                        X

                        X

                        X

                        X

                        TR

                        Turecko

                        X (2)

                        X

                        X

                        TW

                        Tchaj-wan

                        X

                        X

                        TZ

                        Tanzánia

                        X

                        UA

                        Ukrajina

                        X (4)

                        X

                        US

                        Spojené štáty

                        X

                        X

                        X

                        X

                        X

                        X

                        X

                        X

                        X

                        X

                        X

                        X

                        UY

                        Uruguaj

                        X

                        X

                        X

                        X

                        X

                        X

                        X

                        X

                        X

                        UZ

                        Uzbekistan

                        X (2)

                        VE

                        Venezuela

                        X

                        VN

                        Vietnam

                        X

                        X

                        YT

                        Mayotte

                        X

                        ZA

                        Južná Afrika

                        X

                        X

                        X

                        X

                        X

                        X

                        X

                        X

                        ZM

                        Zambia

                        X

                        ZW

                        Zimbabwe

                        X

                        X

                        X

         (1)  Počiatočný plán na monitorovanie rezíduí schválený veterinárnou podskupinou ES/Andorra (v súlade s rozhodnutím č. 2/1999 Spoločného výboru ES/Andorra (Ú. v. ES L 31, 5.2.2000, s. 84)).

         (2)  Iba črievka.

         (3)  Tretie krajiny, ktoré používajú suroviny iba z iných schválených tretích krajín pokiaľ ide o výrobu potravín.

         (4)  Vývoz živých koní na porážku (iba zvieratá na výrobu potravín).

         (5)  Iba ovce.

         (6)  Bez Kosova, ako je určené rezolúciou Bezpečnostnej rady OSN 1244 z 10. júna 1999.

         (7)  Vhodné pomenovanie sa stále prejednáva v OSN.

         (8)  Iba polostrovná (západná) Malajzia.

         (9)  Plán monitorovania schválený v súlade s rozhodnutím Dozorného orgánu Európskeho združenia voľného obchodu (EFTA) č. 223/96/COL (Ú. v. ES L 78, 20.3.1997, s. 38).

         (10)  Iba v prípade sobov z oblasti Murmanska.

         (11)  Plán monitorovania schválený v súlade s rozhodnutím č. 1/94 Výboru pre spoluprácu medzi ES a San Marínom z 28. júna 1994 (Ú. v. ES L 238, 13.9.1994, s. 25).“


title: 2007/840/ES: Rozhodnutie Rady z  29. novembra 2007 o uzavretí Dohody medzi Európskym spoločenstvom a Ukrajinou o zjednodušení postupu pri vydávaní víz

text:
               18.12.2007

               SK

               Úradný vestník Európskej únie

               L 332/66

         ROZHODNUTIE RADY
   z 29. novembra 2007
   o uzavretí Dohody medzi Európskym spoločenstvom a Ukrajinou o zjednodušení postupu pri vydávaní víz
   (2007/840/ES)
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva, a najmä na jej článok 62 ods. 2 písm. b) body i) a ii) v spojení s článkom 300 ods. 2 prvým pododsekom prvou vetou a článkom 300 ods. 3 prvým pododsekom,
   so zreteľom na návrh Komisie,
   so zreteľom na stanovisko Európskeho parlamentu (1),
   keďže:

               (1)

               Komisia v mene Európskeho spoločenstva rokovala s Ukrajinou o dohode o zjednodušení postupu pri vydávaní víz.

               (2)

               Dohoda bola v mene Európskeho spoločenstva podpísaná 18. júna 2007 s výhradou jej možného uzavretia k neskoršiemu dátumu v súlade s rozhodnutím Rady prijatým 12. júna 2007.

               (3)

               Dohoda by sa mala schváliť.

               (4)

               Dohodou sa zriaďuje spoločný výbor pre správu dohody, ktorý môže prijať svoj rokovací poriadok. V tomto prípade je vhodné ustanoviť zjednodušený postup prijatia pozície Spoločenstva.

               (5)

               V súlade s Protokolom o postavení Spojeného kráľovstva a Írska a Protokolom, ktorým sa začleňuje schengenské acquis do rámca Európskej únie, ktoré sú pripojené k Zmluve o Európskej únii a k Zmluve o založení Európskeho spoločenstva, Spojené kráľovstvo a Írsko sa nezúčastňujú na prijatí tohto rozhodnutia a nie sú ním viazané, ani nepodliehajú jeho uplatňovaniu.

               (6)

               V súlade s Protokolom o postavení Dánska, ktorý je pripojený k Zmluve o Európskej únii a k Zmluve o založení Európskeho spoločenstva, sa Dánsko nezúčastňuje na prijatí tohto rozhodnutia a nie je ním viazané, ani nepodlieha jeho uplatňovaniu,

         ROZHODLA TAKTO:
   Článok 1
   Dohoda medzi Európskym spoločenstvom a Ukrajinou o zjednodušení postupu pri vydávaní víz sa týmto schvaľuje v mene Spoločenstva.
   Text dohody tvorí prílohu k tomuto rozhodnutiu.
   Článok 2
   Predseda Rady vykoná oznámenie podľa článku 14 ods. 1 dohody (2).
   Článok 3
   Komisia, ktorej pomáhajú experti z členských štátov, zastupuje Spoločenstvo v spoločnom výbore expertov zriadenom podľa článku 12 dohody.
   Článok 4
   Pozíciu Spoločenstva v rámci spoločného výboru expertov v otázke prijatia jeho rokovacieho poriadku podľa článku 12 ods. 4 dohody prijme Komisia po porade s osobitným výborom vymenovaným Radou.
   Článok 5
   Toto rozhodnutie sa uverejní v Úradnom vestníku Európskej únie.

      V Bruseli 29. novembra 2007

            Za Radu

            predseda

         M. LINO

      (1)  Stanovisko z 13. novembra 2007 (zatiaľ neuverejnené v úradnom vestníku).

      (2)  Generálny sekretariát Rady uverejní v Úradnom vestníku Európskej únie dátum nadobudnutia platnosti dohody.
    ---documentbreak---

               18.12.2007

               SK

               Úradný vestník Európskej únie

               L 332/68

         DOHODA
   medzi Európskym spoločenstvom a Ukrajinou o zjednodušení postupu pri vydávaní víz
   EURÓPSKE SPOLOČENSTVO,
   ďalej len „Spoločenstvo“, a
   UKRAJINA,
   ďalej len „zmluvné strany“,
   S CIEĽOM ďalej rozvíjať priateľské vzťahy medzi zmluvnými stranami a želajúc si rozvíjať medziľudské vzťahy ako dôležitú podmienku trvalého rozvoja ekonomických, humanitárnych, kultúrnych, vedeckých a iných vzťahov zjednodušením postupu pri vydávaní víz ukrajinským občanom,
   ŽELAJÚC SI upraviť režim vzájomných ciest ukrajinských občanov a občanov členských štátov Európskej únie,
   ZOHĽADŇUJÚC, že od 1. mája 2005 sú občania EÚ oslobodení od vízovej povinnosti pri cestách na Ukrajinu, ktoré neprekračujú dĺžku 90 dní, alebo pri tranzite cez územie Ukrajiny,
   UZNÁVAJÚC, že ak by Ukrajina opätovne zaviedla pre občanov EÚ vízovú povinnosť, uplatňovali by sa automaticky na základe reciprocity pre občanov EÚ rovnaké zjednodušenia, ktoré sú v súlade s dohodou priznané občanom Ukrajiny,
   SO ZRETEĽOM NA akčný plán EÚ – Ukrajina, v ktorom sa stanovuje, že medzi EÚ a Ukrajinou sa začne konštruktívny dialóg o zjednodušení postupu pri vydávaní víz medzi EÚ a Ukrajinou, so zreteľom na prípravu rokovaní o dohode o zjednodušení postupu pri vydávaní víz, pričom sa zohľadňuje potreba pokroku pri prebiehajúcich rokovaniach o readmisnej dohode medzi ES a Ukrajinou,
   UZNÁVAJÚC, že zjednodušenie postupu pri vydávaní víz by nemalo viesť k nelegálnej migrácii, a venujúc osobitnú pozornosť bezpečnosti a readmisii,
   UZNÁVAJÚC zavedenie bezvízového režimu pre občanov Ukrajiny z dlhodobej perspektívy,
   BERÚC DO ÚVAHY Protokol o postavení Spojeného kráľovstva Veľkej Británie a Írska a protokol o integrácii schengenského acquis do rámca Európskej únie, ktorý tvorí prílohu k Zmluve o Európskej únii a k Zmluve o založení Európskeho spoločenstva, a potvrdzujúc, že ustanovenia tejto dohody neplatia pre Spojené kráľovstvo Veľkej Británie a Írsko,
   BERÚC DO ÚVAHY Protokol o postavení Dánska, ktorý tvorí prílohu k Zmluve o Európskej únii a k Zmluve o založení Európskeho spoločenstva, a potvrdzujúc, že ustanovenia tejto dohody sa nevzťahujú na Dánske kráľovstvo,
   SA DOHODLI TAKTO:
   Článok 1
   Účel a rozsah uplatňovania
   1.   Účelom tejto dohody je zjednodušenie postupu pri vydávaní víz pre občanov Ukrajiny na predpokladaný pobyt, ktorý počas 180 dní neprekročí 90 dní.
   2.   Ak by Ukrajina opätovne zaviedla pre občanov EÚ alebo určité kategórie občanov EÚ vízovú povinnosť, uplatňovali by sa automaticky na základe reciprocity pre príslušných občanov EÚ rovnaké zjednodušenia, ktoré sú v súlade s touto dohodou priznané občanom Ukrajiny.
   Článok 2
   Všeobecné ustanovenie
   1.   Zjednodušený postup pri vydávaní víz upravený v tejto dohode platí pre občanov Ukrajiny len v tom prípade, ak nie sú oslobodení od vízovej povinnosti podľa právnych predpisov Spoločenstva alebo členských štátov alebo podľa tejto dohody alebo iných medzinárodných dohôd.
   2.   Na problematiku, ktorá nie je upravená v ustanoveniach tejto dohody, napríklad zamietnutie vydania víza, uznávanie cestovných dokladov, preukazovanie primeraných prostriedkov na živobytie, odmietnutie vstupu alebo opatrenia súvisiace s vyhostením, sa vzťahuje právny poriadok Ukrajiny alebo členských štátov, alebo Spoločenstva.
   Článok 3
   Vymedzenie pojmov
   Na účely tejto dohody:

               a)

               „členský štát“ je ktorýkoľvek členský štát Európskej únie s výnimkou Dánskeho kráľovstva, Írskej republiky a Spojeného kráľovstva;

               b)

               „občan Európskej únie“ je štátny príslušník členského štátu, ako je vymedzený v písmene a);

               c)

               „občan Ukrajiny“ je každá osoba, ktorá má ukrajinské štátne občianstvo;

               d)

               „vízum“ je oprávnenie vydané členským štátom alebo rozhodnutie prijaté týmto štátom, ktoré sa vyžaduje na:

                           —

                           vstup kvôli zamýšľanému pobytu v tomto členskom štáte alebo vo viacerých členských štátoch, ktorý nepresahuje spolu 90 dní,

                           —

                           vstup na účely tranzitu cez územie tohto členského štátu alebo viacerých členských štátov;

               e)

               „osoba s legálnym pobytom“ je občan Ukrajiny, ktorý má oprávnenie alebo povolenie na základe právnych predpisov Spoločenstva alebo vnútroštátnych právnych predpisov na pobyt na území členského štátu v trvaní viac ako 90 dní.

         Článok 4
   Sprievodné doklady potvrdzujúce účel cesty
   1.   Uvedené doklady sú postačujúce na doloženie účelu cesty na územie druhej zmluvnej strany pre uvedené kategórie občanov Ukrajiny:

               a)

               pre členov oficiálnych delegácií, ktorí sa na oficiálne pozvanie adresované Ukrajine zúčastňujú na oficiálnych stretnutiach, konzultáciách, rokovaniach alebo výmenných programoch, ako aj udalostiach organizovaných medzivládnymi organizáciami na území niektorého členského štátu:

                           —

                           list ukrajinského orgánu potvrdzujúci fakt, že žiadateľ je členom delegácie, ktorá cestuje na územie druhej zmluvnej strany na účely účasti na uvedených udalostiach, s priloženou kópiou oficiálnej pozvánky;

               b)

               pre podnikateľov a zástupcov obchodných organizácií:

                           —

                           písomná žiadosť hostiteľskej právnickej osoby alebo spoločnosti, úradu alebo pobočiek takejto právnickej osoby alebo spoločnosti, štátnych a miestnych orgánov členských štátov alebo organizačných výborov obchodných a priemyselných výstav, konferencií a sympózií na území členských štátov;

               c)

               pre vodičov vozidiel registrovaných na Ukrajine, poskytujúcich služby v oblasti medzinárodnej nákladnej a osobnej dopravy, ktorí pôsobia na území členských štátov:

                           —

                           písomná žiadosť národného združenia dopravcov Ukrajiny poskytujúcich služby v oblasti medzinárodnej cestnej dopravy s uvedením účelu, trvania a frekvencie ciest;

               d)

               pre členov vlakových posádok, posádok chladiarenských vozňov a posádok lokomotív v medzinárodných vlakoch, ktorí cestujú na územia členských štátov:

                           —

                           písomná žiadosť príslušnej železničnej spoločnosti Ukrajiny s uvedením účelu, trvania a frekvencie ciest;

               e)

               pre novinárov:

                           —

                           certifikát alebo iný doklad vydaný profesijnou organizáciou, preukazujúci, že dotknutá osoba je kvalifikovaný novinár, a doklad vydaný jej zamestnávateľom, potvrdzujúci, že účelom cesty je výkon novinárskej práce;

               f)

               pre účastníkov vedeckých, kultúrnych a umeleckých aktivít vrátane univerzitných a iných výmenných programov:

                           —

                           písomná žiadosť hostiteľskej organizácie o účasť na týchto aktivitách;

               g)

               pre žiakov, študentov, študentov postgraduálneho štúdia a ich sprevádzajúcich učiteľov, ktorí cestujú na účely štúdia alebo vzdelávacích školení, vrátane ciest v rámci výmenných programov a iných školských aktivít:

                           —

                           písomná žiadosť alebo potvrdenie o zápise od hostiteľskej univerzity, fakulty alebo školy alebo študentský preukaz alebo potvrdenie o zapísaných predmetoch;

               h)

               pre účastníkov medzinárodných športových podujatí a ich profesionálny sprievod:

                           —

                           písomná žiadosť od hostiteľskej organizácie: príslušných orgánov, národných športových federácií a národných olympijských výborov členských štátov;

               i)

               pre účastníkov oficiálnych výmenných programov organizovaných partnerskými mestami:

                           —

                           písomná žiadosť príslušného riadiaceho pracovníka/starostu týchto miest;

               j)

               pre blízkych príbuzných – manželských partnerov, deti (vrátane adoptovaných), rodičov (vrátane opatrovníkov), starých rodičov a vnúčatá, ktorí navštevujú občanov Ukrajiny s legálnym pobytom na území členského štátu:

                           —

                           písomná žiadosť od hostiteľskej osoby;

               k)

               pre blízkych navštevujúcich pohrebné obrady:

                           —

                           úradný doklad potvrdzujúci úmrtie, ako aj rodinný alebo iný vzťah medzi žiadateľom a pochovaným;

               l)

               pre návštevníkov vojenských a civilných cintorínov:

                           —

                           úradný doklad potvrdzujúci existenciu a udržiavanie hrobu, ako aj rodinný alebo iný vzťah medzi žiadateľom a pochovaným;

               m)

               pre osoby cestujúce zo zdravotných dôvodov:

                           —

                           úradný doklad zdravotného zariadenia potvrdzujúci nevyhnutnosť lekárskeho ošetrenia v tomto zariadení a doklad o dostatočných finančných prostriedkoch na úhradu tohto lekárskeho ošetrenia.

         2.   Podľa odseku 1 tohto článku písomná žiadosť obsahuje tieto údaje:

               a)

               v prípade pozvanej osoby: meno a priezvisko, dátum narodenia, pohlavie, občianstvo, číslo preukazu totožnosti, čas a účel cesty, počet vstupov a mená maloletých detí cestujúcich spolu s pozvanou osobou;

               b)

               v prípade pozývajúcej osoby: meno a priezvisko a adresu alebo

               c)

               v prípade pozývajúcej právnickej osoby, spoločnosti alebo organizácie: celé meno a adresu a

                           —

                           meno a funkciu osoby, ktorá žiadosť podpísala, ak žiadosť vydala organizácia,

                           —

                           registračné číslo, ktoré sa vyžaduje podľa právnych predpisov dotknutého členského štátu, ak je pozývajúcou osobou právnická osoba, spoločnosť, úrad alebo pobočka takejto právnickej osoby alebo spoločnosti so sídlom na území členského štátu.

         3.   Pre kategórie osôb uvedené v odseku 1 tohto článku sa všetky kategórie víz vydávajú zjednodušeným postupom bez toho, aby sa vyžadovalo ďalšie odôvodnenie, pozvanie alebo potvrdenie účelu cesty podľa právnych predpisov členských štátov.
   Článok 5
   Vydávanie viacnásobných vstupných víz
   1.   Diplomatické misie a konzulárne miesta členských štátov vydávajú viacnásobné vstupné víza platné až päť rokov pre tieto kategórie osôb:

               a)

               členom národných a regionálnych vlád a parlamentov, ústavných a najvyšších súdov, ak nie sú oslobodení od vízovej povinnosti podľa tejto dohody, počas výkonu ich funkcie, s platnosťou víza obmedzenou na ich funkčné obdobie, ak je kratšie ako päť rokov;

               b)

               stálym členom oficiálnych delegácií, ktorí sa na oficiálne pozvanie adresované Ukrajine zúčastňujú na oficiálnych stretnutiach, konzultáciách, rokovaniach alebo výmenných programoch, ako aj udalostiach organizovaných medzivládnymi organizáciami na území niektorého členského štátu;

               c)

               manželským partnerom a deťom (vrátane adoptovaných) mladším ako 21 rokov alebo závislým a rodičom (vrátane opatrovníkov), ktorí navštevujú občanov Ukrajiny s legálnym pobytom na území členských štátov, s platnosťou víza obmedzenou na lehotu platnosti povolenia na pobyt;

               d)

               podnikateľom a zástupcom obchodných organizácií, ktorí pravidelne cestujú do členských štátov;

               e)

               novinárom.

         2.   Diplomatické misie a konzulárne miesta členských štátov vydávajú viacnásobné vstupné víza platné jeden rok nasledujúcim kategóriám osôb, ktorým počas predchádzajúceho roku bolo udelené aspoň jedno vízum, ktoré využili v súlade s právnymi predpismi o vstupe a pobyte v navštevovanom štáte, a odôvodnene žiadajú o vydanie viacnásobného vstupného víza:

               a)

               vodičom vozidiel registrovaných na Ukrajine, poskytujúcich služby v oblasti medzinárodnej nákladnej a osobnej dopravy, pôsobiacich na území členských štátov;

               b)

               členom vlakových posádok, posádok chladiarenských vozňov a posádok lokomotív v medzinárodných vlakoch, ktorí cestujú na územia členských štátov;

               c)

               účastníkom vedeckých, kultúrnych a umeleckých aktivít vrátane univerzitných a iných výmenných programov, ktorí pravidelne cestujú do členských štátov;

               d)

               účastníkom medzinárodných športových podujatí a ich profesionálnemu sprievodu;

               e)

               účastníkom oficiálnych výmenných programov organizovaných partnerskými mestami.

         3.   Diplomatické misie a konzulárne miesta členských štátov vydávajú viacnásobné vstupné víza platné najmenej dva roky a najviac päť rokov kategóriám osôb uvedeným v odseku 2 tohto článku, ktorí počas predchádzajúcich dvoch rokov využili jednoročné viacnásobné vstupné víza v súlade s právnymi predpismi o vstupe a pobyte v navštevovanom štáte a u ktorých stále trvajú dôvody na vydanie viacnásobných vstupných víz.
   4.   Celková dĺžka pobytu osôb uvedených v odsekoch 1 až 3 tohto článku na území členských štátov neprekročí 90 dní počas 180 dní.
   Článok 6
   Poplatky za spracovanie žiadostí o víza
   1.   Poplatok za spracovanie žiadosti o vízum pre ukrajinských občanov je 35 EUR. Výška tohto poplatku sa môže preskúmať v súlade s postupom stanoveným v článku 14 ods. 4.
   2.   Ak by Ukrajina opätovne zaviedla vízovú povinnosť pre občanov EÚ, poplatok za udelenie víza účtovaný Ukrajinou nebude vyšší ako 35 EUR alebo ako dohodnutá suma, pokiaľ je poplatok preskúmaný v súlade s postupom stanoveným v článku 14 ods. 4.
   3.   Členské štáty môžu za vybavenie víza účtovať poplatok vo výške 70 EUR v prípadoch, ak žiadateľ predloží žiadosť o vydanie víza a podklady k nej tri dni pred predpokladaným dátumom odchodu. To neplatí pre prípady podľa článku 6 ods. 4 písm. b), c), e), f), j), k) a článku 7 ods. 3. Pre kategórie uvedené v článku 6 ods. 4 písm. a), d), g), h), i), l) až n) je poplatok v naliehavých prípadoch rovnaký ako poplatok stanovený v článku 6 ods. 1.
   4.   Od poplatkov za spracovanie žiadosti o vízum sú oslobodené nasledujúce kategórie osôb:

               a)

               blízki príbuzní – manželskí partneri, deti (vrátane adoptovaných detí), rodičia (vrátane opatrovníkov), starí rodičia a vnúčatá občanov Ukrajiny s legálnym pobytom na území členských štátov;

               b)

               členovia oficiálnych delegácií, ktorí sa na oficiálne pozvanie adresované Ukrajine zúčastňujú na oficiálnych stretnutiach, konzultáciách, rokovaniach alebo výmenných programoch, ako aj udalostiach organizovaných medzivládnymi organizáciami na území niektorého členského štátu;

               c)

               členovia národných a regionálnych vlád a parlamentov, ústavných a najvyšších súdov, ak nie sú oslobodení od vízovej povinnosti podľa tejto dohody;

               d)

               žiaci, študenti, študenti postgraduálneho štúdia a ich sprevádzajúci učitelia, ktorí cestujú na účely štúdia alebo vzdelávacích školení;

               e)

               zdravotne postihnuté osoby a v prípade potreby ich sprievod;

               f)

               osoby, ktoré predložili doklady preukazujúce nevyhnutnosť ich cesty z humanitárnych dôvodov, vrátane urgentnej lekárskej liečby, a ich sprievod alebo osoby, ktoré cestujú na účely účasti na pohrebe blízkeho príbuzného alebo návštevy vážne chorého blízkeho príbuzného;

               g)

               účastníci medzinárodných športových podujatí a ich sprievod;

               h)

               účastníci vedeckých, kultúrnych a umeleckých aktivít vrátane univerzitných a iných výmenných programov;

               i)

               účastníci oficiálnych výmenných programov organizovaných partnerskými mestami;

               j)

               novinári;

               k)

               dôchodcovia;

               l)

               vodiči vozidiel registrovaných na Ukrajine, poskytujúcich služby v oblasti medzinárodnej nákladnej a osobnej dopravy, pôsobiaci na území členských štátov;

               m)

               členovia vlakových posádok, posádok chladiarenských vozňov a posádok lokomotív v medzinárodných vlakoch, ktorí cestujú na územia členských štátov;

               n)

               deti vo veku do 18 rokov a nezaopatrené deti vo veku do 21 rokov.

         Článok 7
   Lehota na spracovanie žiadostí o víza
   1.   Diplomatické misie a konzulárne miesta členských štátov rozhodnú o žiadosti o vydanie víza do 10 kalendárnych dní odo dňa prijatia žiadosti a dokladov potrebných na vydanie víza.
   2.   Lehotu na prijatie rozhodnutia o žiadosti o vízum možno v individuálnych prípadoch predĺžiť až na 30 kalendárnych dní, najmä ak je potrebné ďalšie preskúmanie žiadosti.
   3.   Lehotu na prijatie rozhodnutia o žiadosti o vízum možno v naliehavých prípadoch skrátiť na dva pracovné dni alebo menej.
   Článok 8
   Odchod v prípade straty alebo odcudzenia dokladov
   Občania Európskej únie a Ukrajiny, ktorí stratili doklady totožnosti alebo ktorým boli počas pobytu na území Ukrajiny alebo členských štátov odcudzené, môžu opustiť územie bez víza alebo iného povolenia na základe platných dokladov totožnosti oprávňujúcich na prekročenie hraníc a vydaných diplomatickou misiou alebo konzulárnym miestom členských štátov alebo Ukrajiny.
   Článok 9
   Predĺženie platnosti víza vo výnimočných prípadoch
   Občanom Ukrajiny, ktorí nemôžu opustiť územie členských štátov v lehote stanovenej vo víze z dôvodu force majeure, sa platnosť víza bezplatne predĺži v súlade s právnymi predpismi platnými v hostiteľskom štáte o čas, ktorý je potrebný na ich návrat do štátu trvalého pobytu.
   Článok 10
   Diplomatické pasy
   1.   Občania Ukrajiny, ktorí sú držiteľmi diplomatických pasov, môžu vstúpiť na územie členských štátov, opustiť ho alebo prejsť týmto územím bez víz.
   2.   Osoby uvedené v odseku 1 tohto článku sa môžu zdržiavať na území členských štátov najviac 90 dní počas 180 dní.
   Článok 11
   Územná platnosť víz
   S výhradou vnútroštátnych pravidiel a nariadení týkajúcich sa národnej bezpečnosti členských štátov a s výhradou pravidiel EÚ týkajúcich sa víz s obmedzenou územnou platnosťou majú občania Ukrajiny rovnaké právo cestovať po území členských štátov ako občania Európskej únie.
   Článok 12
   Spoločný výbor pre správu dohody
   1.   Zmluvné strany vytvoria spoločný výbor expertov (ďalej len „výbor“) zložený zo zástupcov Európskeho spoločenstva a Ukrajiny. Spoločenstvo zastupuje Komisia Európskych spoločenstiev, ktorej pomáhajú experti z členských štátov.
   2.   Výbor plní najmä tieto úlohy:

               a)

               monitoruje vykonávanie tejto dohody;

               b)

               navrhuje zmeny alebo doplnenia k tejto dohode;

               c)

               urovnáva spory vyplývajúce z výkladu alebo uplatňovania ustanovení tejto dohody.

         3.   Výbor zasadá v prípade potreby kedykoľvek na žiadosť jednej zo zmluvných strán, najmenej však raz za rok.
   4.   Výbor prijme svoj rokovací poriadok.
   Článok 13
   Vzťah tejto dohody k bilaterálnym dohodámmedzi členskými štátmi a Ukrajinou
   Táto dohoda má odo dňa nadobudnutia platnosti prednosť pred ustanoveniami bilaterálnych alebo multilaterálnych dohôd alebo dojednaní uzatvorených medzi jednotlivými členskými štátmi a Ukrajinou, pokiaľ ustanovenia týchto dohôd alebo dojednaní upravujú otázky, ktoré sú predmetom úpravy aj v tejto dohode.
   Článok 14
   Záverečné ustanovenia
   1.   Zmluvné strany ratifikujú alebo schvália túto dohodu v súlade s príslušnými postupmi. Dohoda nadobudne platnosť prvým dňom druhého mesiaca po dni, keď si zmluvné strany navzájom oznámia ukončenie týchto postupov.
   2.   Odchylne od odseku 1 tohto článku táto dohoda nadobudne platnosť v deň nadobudnutia platnosti dohody medzi Európskym spoločenstvom a Ukrajinou o readmisii osôb, ak tento deň nastane po dni stanovenom podľa odseku 1 tohto článku.
   3.   Táto dohoda sa uzatvára na neurčitú dobu, pokiaľ nebude vypovedaná v súlade s odsekom 6 tohto článku.
   4.   Túto dohodu možno zmeniť a doplniť písomnou dohodou zmluvných strán. Zmeny a doplnenia nadobudnú platnosť po tom, keď si zmluvné strany navzájom oznámia ukončenie postupov nevyhnutných na tento účel.
   5.   Každá zo zmluvných strán môže úplne alebo sčasti pozastaviť vykonávanie tejto dohody z dôvodu verejného poriadku, ochrany národnej bezpečnosti alebo ochrany verejného zdravia. Rozhodnutie o pozastavení vykonávania dohody sa oznámi druhej zmluvnej strane najneskôr 48 hodín pred nadobudnutím jeho platnosti. Zmluvná strana, ktorá pozastavila uplatňovanie tejto dohody, bezodkladne informuje druhú zmluvnú stranu o tom, že dôvody na pozastavenie pominuli.
   6.   Každá zo zmluvných strán môže vypovedať túto dohodu na základe písomného oznámenia adresovaného druhej zmluvnej strane. Platnosť tejto dohody sa skončí po uplynutí 90 dní po dni tohto oznámenia.

      V Luxemburgu osemnásteho júna dvetisícsedem v dvoch vyhotoveniach v anglickom, bulharskom, českom, dánskom, estónskom, fínskom, francúzskom, gréckom, holandskom, litovskom, lotyšskom, maďarskom, maltskom, nemeckom, poľskom, portugalskom, rumunskom, slovenskom, slovinskom, španielskom, švédskom, talianskom a ukrajinskom jazyku, pričom každé znenie je rovnako autentické.

         За Европейската общност
         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         az Európai Közösség részéről
         Għall-Komunità Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Pentru Comunitatea Europeană
         Za Európske spoločenstvo
         Za Evropsko skupnost
         Euroopan yhteisön puolesta
         På Europeiska gemenskapens vägnar
         3a Євролейське Спiвтовaриство

         За Укрaйнa
         Por Ucrania
         Za Ukrajinu
         For Ukraine
         Für die Ukraine
         Ukraina nimel
         Για την Ουκρανία
         For Ukraine
         Pour l'Ukraine
         Per l'Ucraina
         Ukrainas vārdā
         Ukrainos vardu
         Ukrajna részéről
         Għall-Ukrajna
         Voor Oekraïne
         W imieniu Ukrainy
         Pela Ucrânia
         Pentru Ucraina
         Za Ukrajinu
         Za Ukrajino
         Ukrainan puolesta
         På Ukrainas vägnar
         3а Уκраїну

   PROTOKOL K DOHODE O ČLENSKÝCH ŠTÁTOCH, KTORÉ NEUPLATŇUJÚ SCHENGENSKÉ ACQUIS V PLNOM ROZSAHU
   Členské štáty, ktoré sú viazané schengenským acquis, ale nevydávajú schengenské víza, pričom čakajú na príslušné rozhodnutie Rady v tomto smere, vydávajú vnútroštátne víza, ktorých platnosť je obmedzená na ich územie.
   Tieto členské štáty môžu jednostranne uznať schengenské víza a povolenia na pobyt na účely tranzitu cez ich územie v súlade s rozhodnutím Európskeho parlamentu a Rady č. 895/2006/ES.
   VYHLÁSENIE EURÓPSKEHO SPOLOČENSTVA O VYDÁVANÍ KRÁTKODOBÝCH VÍZ Z DÔVODU NÁVŠTEVY VOJENSKÝCH A CIVILNÝCH CINTORÍNOV
   Diplomatické misie a konzulárne miesta členských štátov spravidla vydajú krátkodobé víza na obdobie do 14 dní pre osoby navštevujúce vojenské a civilné cintoríny.
   SPOLOČNÉ VYHLÁSENIE TÝKAJÚCE SA DÁNSKA
   Zmluvné strany berú na vedomie, že táto dohoda neplatí pre postupy pri vydávaní víz diplomatickými misiami a konzulárnymi miestami Dánskeho kráľovstva.
   Z tohto dôvodu je žiaduce, aby príslušné orgány Dánska a Ukrajiny bezodkladne uzatvorili bilaterálnu dohodu o zjednodušení postupu pri vydávaní víz za podobných podmienok, ako boli dohodnuté v tejto dohode medzi Európskym spoločenstvom a Ukrajinou.
   SPOLOČNÉ VYHLÁSENIE TÝKAJÚCE SA SPOJENÉHO KRÁĽOVSTVA A ÍRSKA
   Zmluvné strany uznávajú, že táto dohoda sa nevzťahuje na územie Spojeného kráľovstva a Írska.
   Za týchto okolností je žiaduce, aby orgány Spojeného kráľovstva, Írska a Ukrajiny uzatvorili bilaterálne dohody o zjednodušení postupu pri vydávaní víz.
   SPOLOČNÉ VYHLÁSENIE TÝKAJÚCE SA ISLANDU A NÓRSKA
   Zmluvné strany berú na vedomie úzky vzťah medzi Európskym spoločenstvom a Islandom a Nórskom najmä na základe Dohody z 18. mája 1999, ktorá sa týka pridruženia týchto krajín k vykonávaniu, uplatňovaniu a rozvoju schengenského acquis.
   Z tohto dôvodu je žiaduce, aby orgány Nórska, Islandu a Ukrajiny bezodkladne uzatvorili bilaterálne dohody o zjednodušení postupu pri vydávaní víz za podobných podmienok, ako boli dohodnuté v tejto dohode medzi Európskym spoločenstvom a Ukrajinou.
   VYHLÁSENIE KOMISIE O ODÔVODNENÍ ROZHODNUTIA O ZAMIETNUTÍ VÍZA
   Uznávajúc dôležitosť transparentnosti pre žiadateľov o víza, Európska komisia pripomína, že návrh právneho predpisu o prepracovanie Spoločných konzulárnych pokynov pre víza pre diplomatické misie a konzulárne miesta bol prijatý 19. júla 2006 a stanovuje vypracovanie odôvodnení rozhodnutí o zamietnutí víza a možnosti odvolania sa.
   VYHLÁSENIE EURÓPSKEHO SPOLOČENSTVA O PRÍSTUPE ŽIADATEĽOV O VÍZA A O HARMONIZÁCII INFORMÁCIÍ O POSTUPOCH PRI VYDÁVANÍ KRÁTKODOBÝCH VÍZ A DOKLADOV, KTORÉ SA PREDKLADAJÚ SPOLU SO ŽIADOSŤOU O KRÁTKODOBÉ VÍZA
   Uznávajúc dôležitosť transparentnosti pre žiadateľov o víza, Európske spoločenstvo pripomína, že návrh právneho predpisu o prepracovanie Spoločných konzulárnych pokynov pre víza pre diplomatické misie a konzulárne miesta bol Európskou komisiou prijatý 19. júla 2006 a stanovuje vypracovanie podmienok prístupu žiadateľov o víza do diplomatických misií a konzulárnych miest členských štátov.
   Pokiaľ ide o informácie, ktoré sa majú poskytnúť žiadateľom o víza, Európske spoločenstvo je toho názoru, že by sa mali prijať potrebné opatrenia:

               —

               Vo všeobecnosti by sa pre žiadateľov o víza mali vypracovať základné informácie o postupoch a podmienkach podávania žiadostí o víza a o platnosti vydávaných víz.

               —

               Európske spoločenstvo vypracuje zoznam minimálnych požiadaviek s cieľom zabezpečiť, aby sa žiadateľom Ukrajiny poskytovali zrozumiteľné a jednotné základné informácie a aby sa od nich vyžadovali v zásade rovnaké doklady.

         Vyššie uvedené informácie sa budú rozširovať širokej verejnosti (prostredníctvom informačných tabúľ konzulátov, letákov, internetových stránok atď.).
   Diplomatické misie a konzulárne miesta členských štátov poskytnú informácie o existujúcich možnostiach zjednodušenia postupu pri vydávaní krátkodobých víz v jednotlivých prípadoch podľa schengenského acquis.
   NÁVRH POLITICKÉHO VYHLÁSENIA O MALOM POHRANIČNOM STYKU
   VYHLÁSENIE POĽSKA, MAĎARSKA, SLOVENSKEJ REPUBLIKY A RUMUNSKA
   Maďarská republika, Poľská republika, Slovenská republika, ako aj Rumunsko odo dňa pristúpenia k EÚ vyhlasujú ich ochotu začať rokovania o bilaterálnych dohodách s Ukrajinou na účely zavedenia malého pohraničného styku zavedeného nariadením ES prijatým 5. októbra 2006, ktorým sa ustanovujú pravidlá malého pohraničného styku na vonkajších pozemných hraniciach členských štátov a ktorým sa mení a dopĺňa Schengenský dohovor.


title: 2008/539/ES: Rozhodnutie Európskeho parlamentu z 24. apríla 2007 o absolutóriu za plnenie rozpočtu šiesteho, siedmeho, ôsmeho a deviateho Európskeho rozvojového fondu za rozpočtový rok 2005

text:
               15.7.2008

               SK

               Úradný vestník Európskej únie

               L 187/189

         ROZHODNUTIE EURÓPSKEHO PARLAMENTU
   z 24. apríla 2007
   o absolutóriu za plnenie rozpočtu šiesteho, siedmeho, ôsmeho a deviateho Európskeho rozvojového fondu za rozpočtový rok 2005
   (2008/539/ES)
   EURÓPSKY PARLAMENT,
   so zreteľom na správu Komisie o následných opatreniach k rozhodnutiam o udelení absolutória za rok 2004 [KOM(2006) 641 a jej prílohu SEK(2006) 1376],
   so zreteľom na finančné výkazy a účty príjmov a výdavkov pre 6., 7., 8. a 9. Európsky rozvojový fond za rozpočtový rok 2005 [KOM(2006) 429 – C6-0264/2006] (1),
   so zreteľom na správu o finančnom hospodárení 6., 7., 8. a 9. Európskeho rozvojového fondu za rok 2005 [KOM(2006) 405],
   so zreteľom na výročnú správu Dvora audítorov o aktivitách financovaných šiestym, siedmym, ôsmym a deviatym Európskym rozvojovým fondom za rozpočtový rok 2005 spolu s odpoveďami kontrolovaných inštitúcií (2),
   so zreteľom na vyhlásenie o vierohodnosti vedenia účtov a zákonnosti a správnosti príslušných transakcií, ktoré poskytol Dvor audítorov v súlade s článkom 248 Zmluvy o ES (3),
   so zreteľom na odporúčania Rady z 27. februára 2007 (6061/2007 – C6-0094/2007, 6062/2007 – C6-0095/2007, 6063/2007 – C6-0096/2007, 6064/2007 – C6-0097/2007),
   so zreteľom na článok 33 internej dohody z 20. decembra 1995 medzi zástupcami vlád členských štátov zasadajúcich v Rade o financovaní a správe pomoci Spoločenstva v rámci druhého finančného protokolu k štvrtému dohovoru AKT – ES (4),
   so zreteľom na článok 32 internej dohody z 18. septembra 2000 medzi zástupcami vlád členských štátov zasadajúcich v Rade o financovaní a správe pomoci Spoločenstva v rámci finančného protokolu dohody o partnerstve podpísanej 23. júna 2000 v Cotonou (Benin) medzi africkými, karibskými a tichomorskými štátmi a Európskym spoločenstvom a jeho členskými štátmi a o rozdelení finančnej pomoci určenej krajinám a zámorským územiam, na ktoré sa vzťahujú ustanovenia štvrtej časti Zmluvy o ES (5),
   so zreteľom na článok 276 Zmluvy o ES,
   so zreteľom na článok 74 nariadenia o rozpočtových pravidlách zo 16. júna 1998, ktoré sa vzťahujú na spoluprácu pri financovaní rozvoja podľa štvrtého dohovoru AKT – ES (6),
   so zreteľom na článok 119 nariadenia o rozpočtových pravidlách z 27. marca 2003, ktoré sa vzťahujú na 9. Európsky rozvojový fond (7),
   so zreteľom na článok 70 a článok 71 tretiu zarážku rokovacieho poriadku a prílohu V k rokovaciemu poriadku,
   so zreteľom na správu Výboru pre kontrolu rozpočtu a stanovisko Výboru pre rozvoj (A6-0115/2007),

               A.

               keďže Dvor audítorov dospel vo svojom vyhlásení o vierohodnosti týkajúcom sa Európskych rozvojových fondov k záveru, že účty za rozpočtový rok 2005 vyjadrujú okrem niekoľkých výnimiek vierohodne príjmy a výdavky za rozpočtový rok a finančný stav na konci roka,

               B.

               keďže závery Dvora audítorov týkajúce sa zákonnosti a správnosti príslušných transakcií sa okrem iného zakladajú na analýze vzorky transakcií,

               C.

               keďže Dvor audítorov zastáva na základe preskúmanej dokumentácie názor, že príjmy zahrnuté do účtovníctva, prostriedky pridelené Európskemu rozvojovému fondu a záväzky a platby sú ako celok zákonné a správne,

               1.

               udeľuje Komisii absolutórium za plnenie rozpočtu šiesteho, siedmeho, ôsmeho a deviateho Európskeho rozvojového fondu za rozpočtový rok 2005;

               2.

               uvádza svoje poznámky v priloženom uznesení;

               3.

               poveruje svojho predsedu, aby postúpil toto rozhodnutie a uznesenie, ktoré je jeho neoddeliteľnou súčasťou, Rade, Komisii, Súdnemu dvoru, Dvoru audítorov a Európskej investičnej banke a aby zabezpečil ich uverejnenie v Úradnom vestníku Európskej únie (v sérii L).

            predseda

         Hans-Gert PÖTTERING

            generálny tajomník

         Harald RØMER

      (1)  Ú. v. EÚ C 265, 31.10.2006, s. 1.

      (2)  Ú. v. EÚ C 263, 31.10.2006, s. 205.

      (3)  Ú. v. EÚ C 263, 31.10.2006, s. 213.

      (4)  Ú. v. ES L 156, 29.5.1998, s. 108.

      (5)  Ú. v. ES L 317, 15.12.2000, s. 355.

      (6)  Ú. v. ES L 191, 7.7.1998, s. 53.

      (7)  Ú. v. EÚ L 83, 1.4.2003, s. 1.
    ---documentbreak---

               15.7.2008

               SK

               Úradný vestník Európskej únie

               L 187/191

         UZNESENIE EURÓPSKEHO PARLAMENTU
   z 24. apríla 2007
   s poznámkami, ktoré je neoddeliteľnou súčasťou rozhodnutia o absolutóriu za plnenie rozpočtu šiesteho, siedmeho, ôsmeho a deviateho Európskeho rozvojového fondu za rozpočtový rok 2005
   EURÓPSKY PARLAMENT,
   so zreteľom na správu Komisie o následných opatreniach k rozhodnutiam o udelení absolutória za rok 2004 [KOM(2006) 641 a jej prílohu SEK(2006) 1376],
   so zreteľom na finančné výkazy a účty príjmov a výdavkov pre 6., 7., 8. a 9. Európsky rozvojový fond za rozpočtový rok 2005 [KOM(2006) 429 – C6-0264/2006] (1),
   so zreteľom na správu o finančnom hospodárení 6., 7., 8. a 9. Európskeho rozvojového fondu za rok 2005 [KOM(2006) 405],
   so zreteľom na výročnú správu Dvora audítorov o aktivitách financovaných šiestym, siedmym, ôsmym a deviatym Európskym rozvojovým fondom za rozpočtový rok 2005 spolu s odpoveďami kontrolovaných inštitúcií (2),
   so zreteľom na vyhlásenie o vierohodnosti vedenia účtov a zákonnosti a správnosti príslušných transakcií, ktoré poskytol Dvor audítorov v súlade s článkom 248 Zmluvy o ES (3),
   so zreteľom na odporúčania Rady zo dňa 27. februára 2007 (6061/2007 – C6-0094/2007, 6062/2007 – C6-0095/2007, 6063/2007 – C6-0096/2007, 6064/2007 – C6-0097/2007),
   so zreteľom na článok 33 internej dohody z 20. decembra 1995 medzi zástupcami vlád členských štátov zasadajúcich v Rade o financovaní a správe pomoci Spoločenstva v rámci druhého finančného protokolu k štvrtému dohovoru AKT – ES (4),
   so zreteľom na článok 32 internej dohody z 18. septembra 2000 medzi zástupcami vlád členských štátov zasadajúcich v Rade o financovaní a správe pomoci Spoločenstva v rámci finančného protokolu dohody o partnerstve podpísanej 23. júna 2000 v Cotonou (Benin) medzi africkými, karibskými a tichomorskými štátmi a Európskym spoločenstvom a jeho členskými štátmi, a o rozdelení finančnej pomoci určenej krajinám a zámorským územiam, na ktoré sa vzťahujú ustanovenia štvrtej časti Zmluvy o ES (5),
   so zreteľom na článok 276 Zmluvy o ES,
   so zreteľom na článok 74 nariadenia o rozpočtových pravidlách zo 16. júna 1998, ktoré sa vzťahujú na spoluprácu pri financovaní rozvoja podľa štvrtého dohovoru AKT – ES (6),
   so zreteľom na článok 119 nariadenia o rozpočtových pravidlách z 27. marca 2003, ktoré sa vzťahujú na 9. Európsky rozvojový fond (7),
   so zreteľom na článok 70 a článok 71 tretiu zarážku rokovacieho poriadku a prílohu V k rokovaciemu poriadku,
   so zreteľom na správu Výboru pre kontrolu rozpočtu a stanovisko Výboru pre rozvoj (A6-0115/2007),

               A.

               keďže článok 119 nariadenia o rozpočtových pravidlách z 27. marca 2003 zaväzuje Komisiu k tomu, aby podnikla všetky potrebné kroky v súvislosti s poznámkami, ktoré sú priložené k rozhodnutia o udelení absolutória, a aby na žiadosť Európskeho parlamentu podala správu o opatreniach prijatých v nadväznosti na tieto poznámky a pripomienky,

               B.

               keďže dohoda o partnerstve podpísaná 23. júna 2000 v Cotonou medzi africkými, karibskými a tichomorskými štátmi a Európskym spoločenstvom a jeho členskými štátmi (8) bola revidovaná dohodou podpísanou 25. júna 2005 (9) v Luxemburgu,

         Vyhlásenie o vierohodnosti

               1.

               poznamenáva, že Európsky dvor audítorov (EDA) zastáva názor, že účtovná závierka verne vyjadruje príjmy a výdavky týkajúce sa šiesteho, siedmeho, ôsmeho a deviateho Európskeho rozvojového fondu (ERF), napriek týmto problémom:

                           a)

                           neschopnosť súčasného informačného systému poskytovať kompletné účtovné údaje;

                           b)

                           nedostatočné informácie o bankových zárukách, čo vedie k podhodnoteniu záruk o 4 %;

               2.

               v súvislosti s príslušnými transakciami poznamenáva, že EDA zastáva názor, že príjmy, pridelené prostriedky ERF, ako aj záväzky a platby sú ako celok zákonné a správne;

               3.

               pripomína, že približne polovicu celkových prídelov tvorí programovateľná pomoc určená na implementáciu projektov; poznamenáva, že tieto prostriedky sa realizujú v dvoch etapách: Komisia prijme rozhodnutie o financovaní – v účtoch zobrazené ako finančný záväzok; uzatvorenie zmlúv – v účtoch zobrazené ako jednotlivé právne záväzky – a schvaľovanie platieb uskutočňuje národný povoľujúci úradník (NPÚ) príslušného štátu, v súlade s dohodou o financovaní uzatvorenou medzi Komisiou a danou krajinou;

               4.

               upozorňuje na skutočnosť, že EDA zaznamenal zvýšené riziko chýb, ktoré ovplyvňujú transakcie patriace do zodpovednosti NPÚ; poznamenáva, že pokiaľ ide o jednotlivé právne záväzky, zistené chyby sa týkali napr. používania vhodných postupov verejnej súťaže, najmä v rámci programových odhadov a dohôd o udelení grantu, bankových záruk a nedodržiavania lehôt pre začiatok plnenia programov; poznamenáva, že v prípade platieb sa chyby týkali výšky platieb a iných nedostatkov ako nedodržiavanie zmluvných záväzkov;

               5.

               v súlade s postojom EDA uznáva snahy Komisie o vytvorenie kapacity správ národných povoľujúcich úradníkov poskytnutím technickej pomoci, vybavenia a odbornej prípravy; znepokojuje ho však skutočnosť, že Dvor audítorov zastáva názor, že výsledky tohto úsilia sú rôznorodé; žiada Komisiu, aby zlepšila svoju stratégiu podpory v problematických prípadoch;

         Zvyšovanie zodpovednosti pri hospodárení Komisie s finančnými prostriedkami ERF

               6.

               pripomína, že v predchádzajúcich uzneseniach o absolutóriu žiadal Komisiu, aby jednoznačnejšie vymedzila zodpovednosť komisárov, pokiaľ ide o ERF a vonkajšiu pomoc; je si vedomý stanoviska Komisie, podľa ktorého rozdelenie zodpovednosti napriek určitej zložitosti spôsobenej potrebou koordinácie rôznych oddelení Komisie funguje v praxi dobre; napriek tomu vyzýva Komisiu, aby zvážila možnosti, ako zjednodušiť súčasnú štruktúru riadenia s cieľom minimalizovať nebezpečenstvo vzniku nejasností, pokiaľ ide o zodpovednosť za ERF;

         Zvýšenie demokratickej kontroly nad finančnými prostriedkami ERF, ktoré riadi Európska investičná banka

               7.

               poznamenáva, že z celkového počiatočného prídelu pre deviaty ERF vo výške 13 800 000 000 EUR je Európska investičná banka (EIB) zodpovedná za 2 200 000 000 EUR, ktoré sa použijú prostredníctvom investičného nástroja ERF; konštatuje, že na investičný nástroj sa nevzťahuje ani vyhlásenie EDA o vierohodnosti, ani postup udeľovania absolutória Európskym parlamentom;

               8.

               navrhuje, aby EIB podala Výboru pre kontrolu rozpočtu Európskeho parlamentu správu o tom, ako spravuje investičné fondy ERF, a pripomína, že účty ERF spravované EIB podliehajú preskúmaniu EDA podľa hlavy VII nariadenia o rozpočtových pravidlách vzťahujúceho sa na deviaty ERF;

               9.

               opakuje svoje stanovisko z predchádzajúcich uznesení o absolutóriu, že v súčasnom nariadení o rozpočtových pravidlách vzťahujúcom sa na ERF je určitý nesúlad, pokiaľ ide o účty ERF: zatiaľ čo Komisia počas postupu udeľovania absolutória predkladá Európskemu parlamentu konsolidované účty ERF vrátane finančných výkazov a informácií poskytnutých Európskou investičnou bankou, Parlament následne skúma iba účty bez informácií poskytnutých EIB;

               10.

               pripomína, že EDA vo svojom stanovisku č. 12/2002 (10) vyjadril ľútosť nad tým, že na operácie ERF riadené EIB sa nevzťahuje postup udeľovania absolutória, do ktorého sa zapája Parlament a Rada; podporuje argumenty EDA, že banka uskutočnila tieto operácie v mene a na riziko Spoločenstva a že tieto finančné prostriedky poskytli na začiatku európski daňoví poplatníci, a nie finančné trhy;

               11.

               je presvedčený, že ak by sa na tieto operácie vzťahoval postup udeľovania absolutória, do ktorého sa zapája Parlament a Rada, zvýšila by sa transparentnosť a demokratická kontrola nad finančnými prostriedkami ERF, ktoré riadi banka; vyzýva členské štáty, Komisiu a EIB, aby sa venovali tejto otázke pri najbližšej revízii nariadenia o rozpočtových pravidlách, ktoré sa vzťahuje na ERF;

         Riešenie obmedzenosti zdrojov

               12.

               opakovane konštatuje, že integráciou ERF do rozpočtu EÚ by sa celkove posilnila súdržnosť európskej rozvojovej spolupráce, zabezpečila by sa väčšia transparentnosť a účinnosť a umožnila by sa demokratická kontrola;

               13.

               je znepokojený nad skutočnosťou, že Komisia vo svojej správe o finančnom hospodárení uvádza, že v dôsledku obmedzených zdrojov boli niektoré oblasti finančnej kontroly zanedbané, pričom vhodnými príkladmi je monitorovanie programov Stabex a vykonávanie kontrol ex post; ďalej poznamenáva, že vo výročných správach o činnosti GR AIDCO (EuropeAid) a GR pre rozvoj sa vzhľadom na významný nárast objemu práce v nasledujúcich rokoch predpokladá nedostatok zamestnancov;

               14.

               poznamenáva, že Komisia používa porovnávacie kritériá odvodené na základe porovnania s ostatnými darcami a že si stanovila cieľ udržať pomer 4,5 pracovníka na 10 000 000 EUR pomoci; zastáva názor, že dosiahnutie určitého celkového pomeru počtu pracovníkov na 10 000 000 EUR pomoci neposkytuje samo o sebe orgánu, ktorý udeľuje absolutórium, dostatočnú istotu, že plnenie a kontrola rozpočtu nie sú negatívne ovplyvnené nedostatkom pracovníkov, ako to priznala samotná Komisia;

               15.

               v súlade s postojom Dvora audítorov požaduje, aby Komisia v správe o finančnom hospodárení za rok 2006 uviedla priority, ktoré boli stanovené v dôsledku obmedzených zdrojov, a ich vplyv na vykonávanie ERF;

               16.

               vyzýva Komisiu, aby prehodnotila svoju stratégiu auditu a reorganizovala súčasné oddelenie auditu a ľudské zdroje, a to nielen so zreteľom na obmedzené zdroje, a aby zvážila užšiu spoluprácu s národnými expertmi vlád členských štátov v oblasti finančného hospodárenia s prostriedkami ERF vo všeobecnosti a rozsiahlejšie využívanie renomovaných súkromných firiem z členských štátov pri plnení programov a jednotlivých projektov;

         Vytváranie spoľahlivých systémov IT pre účtovníctvo a riadenie

               17.

               zdieľa obavy EDA so zreteľom na skutočnosť, že súčasný účtovný systém neposkytol kompletné účtovné údaje za rozpočtový rok 2005, a účty museli byť preto doplnené manuálne, aby boli v súlade so zásadami účtovania na základe časového rozlíšenia;

               18.

               je znepokojený nad výsledkom auditu miestneho systému IT úradu EuropeAid, ktorý uskutočnilo oddelenie vnútorného auditu úradu EuropeAid a pri ktorom sa zistilo, že kontroly aplikácií boli primerané, ale správa a bezpečnosť systému zodpovedali podľa „najlepších postupov“ iba minimálnym kritériám;

               19.

               poznamenáva, že riadenie prostriedkov ERF bude migrovaná na rovnaký systém IT, ako sa používa na riadenie rozvojovej pomoci financovanej zo všeobecného rozpočtu (CRIS – ABAC); konštatuje, že migrácia bola oddialená a podľa plánu sa má uskutočniť pred koncom roka 2007, načas vzhľadom na spustenie desiateho ERF v roku 2008; vyzýva Komisiu, aby informovala Európsky parlament o výsledkoch procesu migrácie; očakáva, že Komisia zabezpečí, aby boli počas procesu migrácie poskytované EDA a orgánu, ktorý udeľuje absolutórium, kompletné a spoľahlivé účtovné údaje;

               20.

               víta ochotu Komisie v júli a potom opäť v septembri informovať Európsky parlament o integrácii finančnej správy Európskeho rozvojového fondu (ERF) do celkového informačného systému RELEX (CRIS);

               21.

               podporuje zámer Komisie zlepšiť systém IT úradu EuropeAid, nielen pokiaľ ide o jeho funkciu nástroja účtovníctva, ale aj funkciu nástroja správy; v tejto súvislosti žiada Komisiu, aby venovala osobitnú pozornosť vylepšeným a koherentným opatreniam v nadväznosti na zistenia auditu;

         Hodnotenie vplyvu financovania rozvojovej pomoci EÚ prostredníctvom ERF

               22.

               je presvedčený, že na meranie prínosov rozvojovej pomoci EÚ financovanej ERF je v prvom rade potrebné, aby Komisia spolupracovala s partnermi v prijímajúcich krajinách na vytýčení čo najpresnejších cieľov, čo umožní jednoduché a presné meranie dosiahnutých výsledkov v každej etape plnenia;

               23.

               poznamenáva, že Komisia vo svojom dokumente o následných opatreniach k absolutóriu za rok 2004, ktorý bol predložený v októbri 2006, uvádza, že so zreteľom na vnútroštátne programy na obdobie rokov 2007 – 2013 v súčasnosti vypracúva odporúčania na používanie zmysluplných ukazovateľov v každej oblasti, na ktorú sa vzťahujú programové dokumenty;

               24.

               zastáva názor, že je nevyhnutné, aby boli hneď od začiatku do plánovacieho procesu zahrnuté zmysluplné ukazovatele výkonnosti; vyzýva Komisiu, aby vo svojej správe o finančnom hospodárení za rok 2006 uviedla, do akej miery boli odporúčania pre určenie ukazovateľov výkonnosti plnené včas v rámci plánovacieho procesu na obdobie 2007 – 2013;

               25.

               očakáva, že Komisia dá svojim delegáciám v prijímajúcich krajinách pokyn, aby vo svojich správach podrobne uvádzali zásadne konkrétne výsledky použitia finančných prostriedkov EÚ, tak aby Komisia mohla zmerať a zverejniť výsledky rozvojovej spolupráce EÚ;

         Ďalšie pokroky pri realizácii prostriedkov ERF

               26.

               verí, že sa naplní prognóza uvedená v rámci hodnotenia výsledkov, podľa ktorej budú všetky prostriedky deviateho ERF zaviazané do konca roka 2007, keď sa ukončí platnosť deviateho ERF; žiada Komisiu, aby v dostatočnom časovom predstihu vzhľadom na udelenie absolutória za rozpočtový rok 2006 informovala Európsky parlament o vývoji situácie záväzkov týkajúcich sa deviateho ERF, o situácii so zreteľom na predchádzajúce ERF a o situácii v otázke platieb;

               27.

               pripomína, že pri predchádzajúcich udeleniach absolutória predstavovalo znižovanie objemu nevyčerpaných viazaných rozpočtových prostriedkov pre Európsky parlament dlhodobé starosti; podporuje nedávne snahy Komisie o znižovanie objemu nevyčerpaných viazaných rozpočtových prostriedkov; poznamenáva, že v roku 2006 bol prvýkrát znížený objem nevyčerpaných viazaných rozpočtových prostriedkov a v súčasnosti predstavuje 10 324 000 000 EUR; konštatuje, že „staré“ nevyčerpané viazané rozpočtové prostriedky, t. j. záväzky staršie ako 5 rokov, boli znížené z 1 620 000 000 EUR na 867 000 000 EUR; poznamenáva, že „spiace záväzky“, t. j. záväzky, v súvislosti s ktorými neboli za posledné dva roky podpísané žiadne zmluvy a uskutočnené žiadne platby, boli znížené z 350 000 000 EUR na 285 000 000 EUR; žiada Komisiu, aby sa naďalej snažila o znižovanie objemu nevyčerpaných viazaných rozpočtových prostriedkov a aby podrobne informovala orgán, ktorý udeľuje absolutórium, o dosiahnutom pokroku;

               28.

               konštatuje, že správa o finančnom hospodárení za rozpočtový rok bola postúpená neskoro; očakáva, že Komisia poskytne v súlade s požiadavkou EDA vo svojej správe o finančnom hospodárení za rozpočtový rok 2006 podrobnejšie informácie, najmä informácie o stratégii zameranej na zníženie „spiacich záväzkov“;

               29.

               víta skutočnosť, že podiel rozpočtových prostriedkov EÚ vynaložených na oblasť základnej zdravotnej starostlivosti a základného vzdelávania sa zvýšil zo 4,98 % na 6,83 %; vyjadruje však ľútosť nad tým, že tento podiel je ešte stále hlboko pod 20 %, ktoré boli stanovené v rozpočte na rok 2005; nemôže akceptovať, že Komisia využíva legitímny a potrebný cieľ týkajúci sa lepšej koordinácie medzi darcami a rozdelenia práce medzi darcami na ospravedlnenie príliš nízkych investícií do oblasti základnej zdravotnej starostlivosti a základného vzdelávania, a preto ju vyzýva, aby bezodkladne prijala opatrenia na dosiahnutie cieľovej hranice 20 % a aby najmenej dvakrát ročne písomne informovala Európsky parlament o aktuálnom stave uvádzania týchto opatrení do praxe a o faktoroch zahrnutých do výpočtov;

               30.

               vyjadruje ľútosť nad tým, že Komisia doteraz nevypracovala žiadnu komplexnú stratégiu na to, aby v spolupráci s prijímajúcimi krajinami ustanovila oblasti zdravotnej starostlivosti a vzdelávania za ťažiskové témy v nových strategických dokumentoch jednotlivých krajín;

               31.

               vyjadruje ďalej poľutovanie nad tým, že napriek prísľubom Komisie neposkytujú v súčasnosti pripravované strategické dokumenty jednotlivých krajín jasný prehľad pokiaľ ide o rozvojové ciele milénia (RCM), nehovoriac o osobitných cieľoch a harmonogramoch na dosiahnutie jednotlivých RCM, a že sa v nich dostatočne neobjasňuje, ako k dosiahnutiu týchto cieľov prispeje Spoločenstvo;

               32.

               vyzýva Komisiu, aby intenzívnejšie sledovala odchod kvalifikovaných pracovných síl z rozvojových krajín do členských štátov EÚ a navrhla vhodné opatrenia, ktoré uľahčia, aby kvalifikovaní ľudia z rozvojových krajín neodchádzali alebo sa vrátili do svojej krajiny, aby opatrenia darcov, okrem iného v oblasti zdravotnej starostlivosti a vzdelávania, mohli byť dlhodobým a účinným prínosom pre boj proti chudobe v rozvojových krajinách;

               33.

               víta snahy Komisie vykonať stratégiu na zahrnutie životného prostredia do rozvojovej spolupráce a žiada Komisiu, aby naďalej urýchľovala začlenenie environmentálneho hľadiska do rozvojovej politiky pri zahrnutí podpory zásobovania elektrickou energiou ohľaduplnej voči životnému prostrediu;

         Zabezpečenie riadneho finančného hospodárenia v oblasti rozpočtovej podpory

               34.

               konštatuje, že Komisia považuje rozpočtovú podporu pre prijímajúce krajiny za čoraz dôležitejší nástroj efektívneho plnenia rozvojových politík; poznamenáva, že podiel záväzkov ERF v oblasti všeobecnej a sektorovej rozpočtovej podpory sa významne zvýšil z 18 % v roku 2004 na 32 % v roku 2005;

               35.

               poukazuje na skutočnosť, že kontrolné právomoci EDA v oblasti rozpočtovej podpory sú obmedzené; ako príklad uvádza, že so zreteľom na zákonnosť a správnosť príslušných transakcií môže EDA iba overiť, že príslušné podmienky boli dôkladne zhodnotené Komisiou; preto dôrazne podporuje požiadavku EDA, aby Komisia vo svojej správe o finančnom hospodárení za rozpočtový rok 2006 stanovila štruktúrované a detailné kritériá, na základe ktorých Komisia dospeje k záveru, či daná krajina má nárok na rozpočtovú podporu alebo nie; víta skutočnosť, že sa Komisia zaviazala poskytnúť požadované informácie;

               36.

               pripomína, že Európsky parlament v súlade s postojom EDA pripisuje veľký význam úlohe najvyšších národných kontrolných úradov (NKÚ) v krajinách, ktoré sú prijímateľmi rozpočtovej podpory; v súlade s požiadavkou v predchádzajúcom uznesení k absolutóriu očakáva hodnotenie Komisie týkajúce sa rôznych možností spolupráce Európskeho spoločenstva s týmito NKÚ;

               37.

               víta iniciatívu Komisie zameranú na podporu družobných projektov s účasťou národných expertov z NKÚ členských štátov a NKÚ krajín, ktoré sú prijímateľmi rozpočtovej podpory, ako je napr. spolupráca medzi National Audit Office v Spojenom kráľovstve a Audit Office v Ghane; žiada Komisiu, aby naďalej skúmala využívanie odborných poznatkov NKÚ členských štátov s cieľom zlepšiť kontrolu verejných financií v partnerských krajinách;

         Systémy dohľadu a kontroly

               38.

               berie na vedomie, že podľa stanoviska EDA je potrebné stanoviť koherentnú celkovú stratégiu kontroly so zreteľom na hospodárenie s prostriedkami ERF; víta konkrétne odporúčania EDA v súvislosti s prvkami, ktoré by mali byť zahrnuté do tejto stratégie; poznamenáva, že akčný plán Komisie na vytvorenie integrovaného rámca vnútornej kontroly (11) počíta so spoločnými usmerneniami, ktoré sa majú stanoviť pre každú oblasť politiky, čo umožní jednoznačnejšie a koherentnejšie informácie vo výročných správach o činnosti; uznáva úsilie Komisie zamerané na ďalšie zlepšovanie systémov dohľadu a kontroly a konkrétne opatrenia, ktoré v tejto súvislosti navrhla; žiada Komisiu, aby zo zreteľom na konkrétne odporúčania EDA informovala vo výročných správach o činnosti o dosiahnutom pokroku;

               39.

               vyjadruje potešenie nad tým, že Dvor audítorov skonštatoval zlepšenie dozorných a kontrolných systémov Komisie; ľutuje však, že toto zlepšenie sa netýka aj dozoru, kontroly a auditu vykonávacích organizácií; považuje za neprijateľné, aby sa v dôsledku toho na ústrednom mieste reťazca medzi európskymi daňovými poplatníkmi a konečnými prijímateľmi v rozvojových krajinách naďalej vyskytoval tak vysoký počet chýb;

               40.

               vyzýva Komisiu, aby vypracovala a vykonala komplexný postup pri dozore, kontrole a audite vykonávacích orgánov, aby sa zabezpečilo správne uplatňovanie zmluvných postupov zo strany vykonávacích orgánov, čomu tak doteraz často nebolo;

               41.

               žiada Komisiu, aby v záujme zlepšenia finančného dozoru zabezpečila, aby úrad EuropAid poskytoval lepšiu podporu operatívnym finančným pracovníkom v delegáciách a hlavných oddeleniach, vykonával lepšiu analýzu rizík, tým že upriami pozornosť na osobitne rizikové oblasti a na častejšie monitorovacie návštevy, zabezpečí lepší centrálny dohľad nad vykonávaním a ďalším sledovaním externých skúšok zabezpečovaných delegáciami a hlavnými oddeleniami a bude realizovať menej kontrol ex post, zároveň však bude zlepšovať ich rozsah, čas vykonania, ako aj kontrolu kvality;

               42.

               vo všeobecnosti dôrazne podporuje EDA v požiadavke, aby Komisia vo výročných správach o činnosti a v správach o finančnom hospodárení s prostriedkami ERF podrobne vysvetlila, aké opatrenia prijala v nadväznosti na zistenia kontroly EDA.

      (1)  Ú. v. EÚ C 265, 31.10.2006, s. 1.

      (2)  Ú. v. EÚ C 263, 31.10.2006, s. 205.

      (3)  Ú. v. EÚ C 263, 31.10.2006, s. 213.

      (4)  Ú. v. ES L 156, 29.5.1998, s. 108.

      (5)  Ú. v. ES L 317, 15.12.2000, s. 355.

      (6)  Ú. v. ES L 191, 7.7.1998, s. 53.

      (7)  Ú. v. EÚ L 83, 1.4.2003, s. 1.

      (8)  Ú. v. ES L 317, 15.12.2000, s. 3.

      (9)  Ú. v. EÚ L 287, 28.10.2005, s. 4.

      (10)  Ú. v. ES C 12, 17.1.2003, s. 19.

      (11)  Ú. v. EÚ C 67, 18.3.2006, s. 32.